39. schôdza NR SR - 5.deň - B. popoludní
Dátum: 2025-09-16
Poslanec: Hargaš, Ján (PS)
Druh vystúpenia: Vystúpenie v rozprave

Ďakujem za slovo, pán predsedajúci. Konsolidáciu je v radoch koalície očividne obrovský záujem, pretože tu máme presne dvoch koaličných poslancov, pána predsedajúceho a pána spravodajcu. Ak teda nekrivdím, nekrivdím. Čiže dvaja. Výborne, tak v poriadku. Dôležité je, že sa na to pozerajú ľudia, pretože tých sa tá konsolidácia bude týkať viac ako týchto pánov poslancov. Dovoľte mi, aby som sa ja vyjadril k skrátenému legislatívnemu konaniu. Je to ďalšie z plejády skrátených legislatívnych konaní, ktoré sme si už od tejto vlády tak trochu nejak zvykli. Sa to pomaly stáva štandardom, že riešite veci v skrátenom legislatívnom konaní aj vtedy, keď na to reálne nie je objektívny dôvod. Pretože dôvody, ktoré ste teda popísali v dôvodovej správe alebo v odôvodnení návrhu na skrátené legislatívne konanie sú asi na jeden a pol strany a teda ten hlavný argument je, že argumentujete tým, že ak sa neprijme tento zákon o konsolidácii, tak hrozia hospodárske škody, hej? Ja som tak rozmýšľal, že v čom je toto SLK výnimočné oproti všetkým tým ostatným skráteným legislatívnym konaniam, ktoré ste sem priniesli. Lebo bolo ich naozaj veľa. Ja som vlastne prišiel na to, že toto je jedno z tých SLK, ktoré sú vo veľmi exkluzívnom klube. Ten exkluzívny klub som narátal, že sú to vlastne tri balíčky konsolidácie a trestná novela a voláme ich tak, že to je exkluzívny klub skrátených legislatívnych konaní, ktoré argumentujú tým, že hrozia hospodárske škody, ale v skutočnosti si myslím, že väčšie hospodárske škody spôsobí tá legislatíva ako to, že by sme ju neprijali. Že, keď prijmeme túto konsolidáciu myslím si, že tie hospodárske škody budú ešte väčšie ako keby sme ju, keby sme ju ani neprijali. Čiže výborne, exkluzívny klub. Naozaj. Aj s trestnou novelou. Trestná novela mala tiež takéto nejaké, nejaké odôvodnenia. Vtedy ste to myslím, že ľudskými právami argumentovali ja neviem čo. Čím ste teda mysleli práva vašich kamarátov. Aj o tom, že či sú to práva by som teda veľmi polemizoval. No a potom sa nám čudujete, že v takomto exkluzívnom klube, keď sa ocitne tento balíček konsolidácie, že sa dneska organizujú protesty. No organizujú sa, pretože naozaj nie len obsah tej konsolidácie je zlý ale aj ten proces akým ste to sem priniesli je zlý a pre nejaké štandardný parlamentnej práce je, je devastačný do budúcnosti. Nastaviť to naozaj je veľmi zlý štandard. Takže preto sú protesty a aj z tohto miesta by som rád ľudí pozval na protesty po celom Slovensku v 16-tich mestách dnes o 18-tej hodine, aby vyjadrili svoj názor na to čo si myslia o tomto balíčku konsolidácie, ktorý priniesol pán minister Kamenický po niekoľkých mesiacoch odkladania, odkladania. Mne to vlastne pripadá tak, že veď ja som dva roky pracoval v Londýne a keď som sa tak rozmýšľal nad tým, že čo je vlastne najväčší rozdiel v kultúre práce medzi Britmi a nami Slovákmi, tak ja som vlastne prišiel na to, že my sme veľmi dobrí vo viete čom? Viete v čom sme dobrí? My sme veľmi dobrí v improvizácii. My vieme improvizovať, keď treba, vymyslíme, polepíme, tak spravíme, aby dobre bolo. My sme naozaj veľmi dobrí v improvizácii. A ja som to volal, že my sme taký národ hasičov trošku. Že, keď už naozaj nám tečie do topánok a ide do tuhého, tak my sa tak zmobilizujeme, takú kreatívu vymyslíme, že my to proste vždycky nejak polepíme a vždycky to nejak sadne nakoniec. A tí Briti čo som tam vnímal, tak tí Briti akoby rozmýšľajú pár krokov dopredu. Že rozmýšľajú v nejakom kontexte, čo sa asi bude diať, dobre si veci plánujú, na to sa pripravujú. Neviem čo. Pozrite si ako zorganizovali olympijské hry pred niekoľkými rokmi. Hej, že proste má to hlavu a pätu. Že je to štruktúrovaný prístup. No a táto konsolidácia mi vlastne pripomenula, že my sme naozaj stále ešte, teda nechcem to generalizovať, lebo celá krajina nie sme národ hasičov ale táto koalícia naozaj sa správa ako koalícia hasičov. Že až, keď vám tečie do topánok, až keď už naozaj neviete ako von, tak vtedy prídete s nejakým kvázi, kvázi riešením. A je to naozaj veľmi smutné. Je to veľmi smutné, pretože vy ste podľa môjho názoru vyhrali voľby aj preto, že ste Slovensku a ľuďom na Slovensku sľubovali, že vy ste tí skúsení harcovníci, ktorí presne vedia ako vládnuť, ktorí tam už boli. My presne vieme ako chytiť tie opraty a robiť to poriadne, nie ako tá Matovičova chaotická vláda. Toto ste sľubovali ľuďom. Pozrime sa tu. To, že tu schvaľujeme konsolidáciu, o ktorej všetci vieme, že bude musieť prísť. Všetci sme to vedeli. To sa nestalo cez leto, že zrazu v lete nastali mimoriadne okolnosti kvôli čomu musíte s každým legislatívnym konaním to schvaľovať. Všetci vieme, že konsolidácia príde. Ak to nevieme, tak aj teraz by som pripomenul pánovi ministrovi, že aj budúci rok budete konsolidovať. Čiže prosím, skúste nebiť hasičmi a skúste naozaj nejak doznať toho sľubu, ktorý ste sľubovali verejnosti, že vy ste tí skúsení harcovníci a skúste plánovať. Skúste nad tým rozmýšľať dva kroky dopredu a priniesť nám potom tú legislatívu, tak aby mohla štandardne prejsť prvým, druhým čítaním a nie v skrátenom legislatívnom konaní. To by bolo už podľa mňa celkom dobré gesto, že naozaj ste tí harcovníci. Lebo dnes to neukazujete. Dnes sem donesiete na poslednú chvíľu SĽKáčku. No a prečo je to vlastne v SĽKáčku? Prečo je to v skrátenom, no tak tie dôvody už pomenoval náš predseda vo svojom príspevku ráno, pretože ste boli cez leto leniví, pretože ste išli na dovolenky namiesto toho, aby ste pracovali na konsolidácii a dohadovali sa. Všetky tie stretnutia, ktoré sa odkladali a odkladali a odkladali celý ten august, bol jasný dôkaz toho, že vlastne vy ste neboli vôbec dohodnutí a všetko ste museli lepiť na poslednú chvíľu. Bola to svoji spôsobom arogancia. Ja som to dneska hovoril vo faktickej poznámke, že naozaj idete podľa toho hesla nebohého Pašku. "Vyhraj voľby a môžeš všetko." A vy si to naozaj myslíte. A ja si myslím, že nemôžete všetko. Ja si myslím, že na konci vám to ľudia zrátajú. To poviem potom v závere. A ten tretí dôvod je, je strach. Bojíte sa, báli ste sa to prezentovať verejnosti, pretože vy veľmi dobre viete, že opäť to bude konsolidácia, ktorá zaťaží hlavne ľudí na Slovensku a nie štát. Tak ste to chceli čo najrýchlejšie mať z krku. Zatiaľ vám to nevychádza. Myslím, že aj účasť na dnešných protestoch vám ukáže, že vám to nevychádza. Mňa na tom celom ešte štve ten alibizmus. Ten alibizmus ľudí, ktorí seba nazývajú, že sú harcovníci v politike. Že my by sme sa teda podľa vás, my by sme sa od vás mali niečo učiť. A čo sa teda máme od vás učiť? Čo sa máme učiť? Výhovorky? Dva roky vládne táto vláda a po dvoch rokoch pokiaľ príde na konsolidáciu, tak nemáte nič iné, len Matovič, Heger, Ódor. Obľúbená pesnička furt dokola. Prípadne Hargaš, Kišš, Valášek, keď (nezrozumiteľne vyslovené) teda do nášho poslaneckého klubu. Toto je všetko čím to vlastne odôvodňujete. Že, lebo oni. Ako keby ste, ako keby bolo týždeň po voľbách. Že týždeň po voľbách a vy ste celý vykukaní z toho, že ste našli prázdnu špajzu a teraz neviete čo s tým. Dva roky vládnete a po dvoch rokoch jediné čo máte na svoju obhajobu je, lebo oni. Po dvoch rokoch. A ja naozaj by som sa chcel spýtať, že kedy, kedy budete cítiť nejaký pocit zodpovednosti? Že okej toto už je naše dielo. Že v poriadku. Možno tým, že sme nekonsolidovali správne tie prvé dva roky, tak teraz musíme zaťať do živého a ľudia si to naozaj odnesú. Že kedy, kedy bude ten moment, keď naozaj priznáte, že je to vaše dielo, že takýmto spôsobom konsolidujete. To ma na tom naozaj mrzí, že skúsení politickí harcovníci nemajú nič iné len výhovorky na predošlú vládu aj po dvoch rokoch toho čo sú pri moci. Najnovší argument som dnes počul, že keď vám teda hovoríme, že 14 rokov tu vládol Fico, tak po novom, po novom protiargumentujete tým, že porovnávate pravicu, ako ich vy voláte, že pravicové vlády a Ficove vlády a že to vám teda vychádza jedna k jednej. Hej? Že medzi pravicové vlády zaraďujete Mečiara predpokladám, lebo inak to nevychádza jedna k jednej. Čiže Mečiar je v kastlíku pravicovej a čo je veľmi zaujímavé, že predpokladám, že medzi pravicové vlády zaradíte aj prvú Dzurindovú, kde druhý najsilnejší koaličný partner bola SDL. Strana demokratickej lavice. Čiže to je podľa mňa stále pravicová vláda. Veľmi zaujímavá metodika. Ako chápem, tečie do topánok. Treba byť kreatívny ale, ale nevychádza to ani takto. Naozaj kolegovia, že ak po dvoch rokoch jediné čo máte sú tieto výhovorky, tak, tak je to veľmi smutné. A teda, keďže aj mňa spomínate v tých reláciách, myslím, že naposledy pán Blanár v nedeľu, tak by som sa aj ja spýtal, že teda prosím vás povedzte mi konkrétne. Túto kolega jediný koaličný, ktorý a už máme viacerých. Naozaj ma zaujímalo, že prosím vás povedzte mi konkrétne, že ja osobne, keď ma spomínate v tých reláciách, kto nás, ja to neberiem osobne ale ma to zaujíma, že ako, ako ste na to prišli? Že čo je ten môj príspevok ku, ku národnému dlhu? Naozaj by ma to zaujímalo, že prosím vás povedzte mi. Ak potrebujete si dohľadať, ja som bol štátny tajomník pre informatizáciu. Počas môjho pôsobenia kým som tam bol, tak sme dokázali na IT-čku na IT výdavkoch ušetriť 150 miliónov eur. A rozpíšem vám ich hocikedy, že kde tie úspory boli. Že sme znižovali poplatky za prevádzku. Tvrdými rokovaniami s dodávateľmi. Že sme súťažili konečne v IT, že konečne bola konkurencia. Vďaka čomu sa znižovali ceny v tendroch. Tak mňa by to strašne zaujímalo, že kde ste prišli na to, že teda budem sa pýtať na svoj príspevok, ale kľudne povedzte, že aj ten Števo Kišš. Jak on k tomu príde? Že koľko teda toho dlhu zatiaľ z tých ako to hovoríte, že 14 miliárd, tak koľko z tých 14-tich miliárd je prosím vás ten Hargaš a ten Kišš, keď už máme teda takúto debatu. Mňa to strašne zaujímalo. Akoby obsah tých, obsah, obsah tej výtky. Hej? Lebo nakoniec sa možno ukáže, že je to akoby prázdna, prázdna vata, že len bľabocete. Tak by ma veľmi zaujímalo, naozaj pán Kamenický. Ak máte presné čísla by som veľmi rád vedel, koľko podľa vás dlžím Slovenskej republike? Budem rád, keď mi to poviete. V mojej kompetencii, hej? V mojej kompetencii štátneho tajomníka pre informatizáciu. Veľmi by ma to zaujímalo. Dobre? Dáte mi? Žiga, Peter, podpredseda NR SR Pán kolega, nebuďte taký sebestredný. Poďte trošku k tomu skrátenému legislatívnemu konaniu, lebo tu hovoríte o sebe a to nesúvisí so skráteným legislatívnym konaním. Tak poďte ďalej. Ján, Hargaš, poslanec NR SR Pán predsedajúci jak, keby som to mal naozaj vyargumentovať, tak ja som s týmto naratívom nezačal. Ja sa len naozaj pýtam, že či to je len akoby bľabotanie do vetra alebo tam máte aj nejakú hmotu. Ale dobre. Čiže dostanem sa naspäť k tomu skrátenému legislatívnemu konaniu. Čiže skrátené legislatívne konanie hovoríte, že hrozia nám strašné škody a teda hovoríte, že škody nám hrozia, lebo minulá vláda. Tak ja sa teraz pýtam. Prvú časť som sa pýtal =====